section_heading: Tumačenja
paragraph_text: 1. Jamesova teorija emocija dovodi u pitanje zdravorazumski pogled na tipičnu emocionalnu epizodu. Dakle, prema njoj, emocija ne uzrokuje fiziološku reakciju, nego tjelesne promjene izravno prate percepciju događaja, pa zapravo, naš osjećaj tih promjena je emocija. Prema tome, smatra se da Jamesova teorija nije u stanju objasniti intencionalnost emocija. Iz svođenja emocija na osjećaj tjelesnih promjena proizlazi pretpostavka da je emocija nekognitivno stanje. Robert Solomon upotrijebio je standardni pogled na ovu teoriju da ilustrira da su osjećaji nebitni za emocije. Budući da osjećaji ne uspijevaju obuhvatiti intencionalnu komponentu emocija, Solomon tvrdi da su emocije zapravo prosude.